آمریکا سانال تیجارت شرکتی آمازونون، نیو جرسی ایالتین‌ده‌کی مرکزینده صنعی ذکالی بیر روباتین، آیی اوزاقلاشدیرما اسپری‌ینی یانلیشلیقلا سیندیرماسی نتیجه‌سین‌ده ۲۴ ایشچی خسته‌خانایا آپاریلدی.
آمریکا مطبوعاتین‌دا یئر آلان خبرلره گؤره، آمازونون، نیوجرسین روبینسویلله بؤلگه‌سین‌ده یئرلشن آنبارین‌دا ایستیفاده ائدیله‌ن بیر یاپای ذکالی روبات، آیی قوووجو بیر اسپریی سهواً سیندیردی.
قیریلان اسپریدن چیخان گازدان ائتکیلنن چالیشانلاردان ۳۰و حادثه یئرین‌ده معالیجه ائدیلرکه‌ن، ۲۴و ده اطراف‌داکی خسته‌خانالارا آپاریلدی.
خسته‌خانایا قالدیریلان چالیشانلاردان بیرینین وضعیتینین آغیر اولدوغو ادعا ائدیلدی.
آمازوندان مسئله ایله باغلی وئریلن یازی‌لی آچیقلامادا،
"بیر اسپری قیریلماسی نتیجه‌سین‌ده اولوشان گازدان راحاتسیزلانان و خسته‌خانایا قالدیریلان ایشچیلریمیزین هامی‌سینین ۲۴ ساعات ایچین‌ده مرخص ائدیلمه‌سی گؤزلنیلیر. ایشچیلریمیزین تهلوکه‌سیزلیگی هر زامان اساس اؤنجه‌لیگیمیز اولدو. مؤوضوع ایله باغلی احاطه‌لی بیر سوروشدورما باشلادیلدی" ایفاده‌لرینه یئر وئریلدی.
۲۰۱۶ معلوماتلارینا گؤره، آمازونون یوکسک روبات تکنولوژیسینین ایستیفاده ائدیلدیگی ۲۰ محصول آییرما و ۱۲۵ سیفاریش حاضرلاما مرکزی وار.
